als_Latn dik_Latn sag_Latn
Më 1 qershor kujtojmë sot ditëlindjen e këngëtarit të shquar Tonin Tërshana, i cili përbën një rekord në skenën shqiptare, pasi që në debutimin e parë, në Festivalin e 4 në Radio, me këngën "Të dua o det" (kompozitor Tonin Harapi, teksti Mark Gurakuqi), merr çmimin e parë. Atëherë ishte vetëm 16 vjeç. "Mjeshtër i Madh" ka fituar çmimin e parë dhe në Festivalin e 11-të të RTVSH me këngën "Kur vjen pranvera". Ka marrë pjesë në mbi 20 festivale duke fituar 4 çmime të para duke u bërë një ndër këngëtarët me më së shumti trofe në Festivale, pas Vaçe Zelës me dhjetë. Tonini u lind në Shkodėr më 1 qershor 1949 dhe vdiq në Tiranë më 22 shtator 2015.
Peripecitë dhe jeta e vështirë e Tonin Tërshanës nisi në me ardhjen e demokracisë. Tonini, ashtu si shumë shqiptarë të tjerë, humbi e shtëpinë në kohën e firmave piramidale, përgjatë vitit ‘96- ‘97. Deri atë vit ai kishte një shtëpi, dhomë e kuzhinë, tek “Oxhaku”, që e kishte marrë nga Ansambli i Ushtrisë ku punoi për mëse 30 vjet rresht. I mashtruar nga Sudja, e shiti shtëpinë që kishte dhe paratë i futi në firmën piramidale. Kur gjithçka u përmbys, si humbi shtëpinë, paratë, i tronditur jashtëzakonisht, i pa shpresë dhe “në mes të katër rrugëve”, mori rrugën e emigrimit për në Greqi, duke e nisur nga zeroja, me punë të rëndomta, të vështira në ndërtim e ku të mundte. Në vitin 2012 u kthye përfundimisht nga Greqia. Jeta, puna, hallet e kishin lodhur, e kishin keqësuar gjendjen e tij shpirtërore e fizike. Kishte mbi dhjetë vjet që kishte apilkuar për një banesë sociale në kryeqytet, por halli i tij zvarritej nga një ditë në tjetrën, nga një kryetar në tjetrin, nga një mandat në tjetrin. As Rama, as Basha, nuk e zgjidjhën dot hallin e tij. Jetonte me atë pension të vogël që merrte nga shteti, me me ndihmën e pakursyer të vajzës e njerëzve familjarë që e donin. Në vitin 2015, disa javë para se të mbyllte sytë, mori një shtëpi. Ndër 30 familjet e para që përfituan një banesë sociale nga kryetari i ri i bashkisë, Erion Veliaj, ishte edhe Tonin Tërshana. Por problemi i Toninit nuk u zgjidh as me shtepinë e tij të re. Sipas një interviste të tij në media, atij i duhej të paguante çdo muaj afro 15 mijë lekë, si këst mujor për të shlyer këtë detyrim, kur më parë rrinte me qera, më pak se 15 mijë lekë dhe se të ardhurat nuk i mjaftonin!!. Më shumë vend zuri në kronikat televizive e në shtyp fakti se Tonini mori shtëpi, sesa karriera e tij, hallet dhe tragjizmi i thellë i një artisti të madh. Drejtpërsëdrejti apo indirekt, gjithë jetën shteti, ushtria, Partia, e kishin shfrytëzuar, e kishin përdorur e keqpërdorur zërin e tij të artë. Të njëjtën gjë politika bëri edhe në fundin e tij të dhimbshëm. Tonini u shua më 22 shtator 2015, rreth orës 19.00, në spitalin “Nënë Tereza”, në moshën 66-vjeçare, pasi vuajti prej kohësh nga një sëmundje e rëndë. Nuk e gëzoi as banesën, as ndihmat, as pension të cilin e mori vetëm disa muaj. Shkoi me dhimbje që vetëm shpirti i tij e Zoti e di se ç’hoqi. “360grade.al”
Majlinda Bregu, ish -ministre e integrimit në qeverinë "Berisha...
Deputeti i PD-së, Astrit Patozi në takimin anti-Basha të zh...
Ish-kreu i LSI-së, Petrit Vasili ka reaguar me ngjarjet rënda q&...
Deputeti demokrat Ridvan Bode mori pjesë në mbledhjen e kritik...
Prej disa vitesh Ballkani po përjeton një rritje domethën&e...
Ylli Manjani deklaron në Ora News se nuk do ta pranojë mandatin ...
Skënderbeu, mbrëmë ka bërë ëndrrën real...
Nga Astrit Patozi/ Të nderuar miq, të nderuar anëtarë...
Sipas faturave të restoranteve që ka siguruar BIRN, ish-zyrtar&e...
Një ditë përpara se të mbahen zgjedhjet në Partin...
Zinedine Zidane, trajneri i Real Madridit, ka folur për të ardhm...
Kryeministri i Shqipërisë, Edi Rama, ka një pasuri të ...
Alvaro Morata ka dalë me një letër drejtuar Real Madridit. ...
Gjatë fjalës së tij me demokratët në Tiranës...
Astrit Patozi, nje nga rivalet e Lulzim Bashes ne PD, eshte pritur m...
I ftuar të marrë pjesë në dasmën e vëllait t...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn